钦定古今图书集成/明伦汇编/氏族典/第250卷 > 张英
## 钦定古今图书集成/明伦汇编/氏族典/第250卷 > 张英

按《明外史夏良胜传》：“正德南巡，疏谏诸臣并下诏狱。
是时天连曀，昼晦，禁苑南海子水涌四尺馀，桥下七
铁柱皆折如斩。金吾卫都指挥佥事张英愤曰：‘此变
征也’。乃肉袒戟刃于胸，囊土数升，持谏疏当跸道跪
哭，即自刺其胸，血流满地，卫士夺其刃，缚送诏狱。问
囊土何为？曰：‘恐污帝廷，洒土掩血耳’。诏杖之八十，遂”
死。世宗立，赠官予祭，授弟雄都指挥佥事。福王时，追
谥“忠壮。”